“Lame-duck” ລັດຖະສະພາ​ ເລີ່​ມຕົ້ນ ປະຊຸມກັນ ໃນມື້ນີ້
ຜູ້​ແທນລັດຖະສະພາສະຫະລັດ ຈະພິຈາລະນາຮ່າງກົດໝາຍ ທີ່​ສໍາຄັນ​ຫຼາຍ​ສະບັບ ອັນມີໂຮມທັງການ​ຍືດ​ເວລາ​​​ໃນການ​ລົດຜ່ອນ​ພາສີ. ​ໃຫ້ປະຊາ​ຊົນອອກ​ໄປອີ
ໃນວັນຈັນມື້ນີ້ ຄືອີກບໍ່ເທົ່າໃດຊົ່ວໂມງຂ້າງໜ້ານີ້ ລັດຖະ ສະພາສະຫະລັດຈະເລີ່ມຕົ້ນສະໄໝປະຊຸມ ທີ່ເອີ້ນວ່າ “Lame-duck” ຂອງສະພາຊຸດເກົ່າ ກ່ອນທີ່ຊຸດໃໝ່ຈະ ເຂົ້າມາຮັບຊ່ວງຕໍ່ໃນເດືອນມັງກອນປີໜ້າ ໂດຍທີ່ພວກ ຜູ້ແທນທັງໝົດຈະພາ ກັນພິຈາລະນາຮ່າງກົດໝາຍທີ່ ສໍາຄັນຫຼາຍສະບັບ ຊຶ່ງຮວມທັງການຍືດເວລາໃນການລົດ ຜ່ອນພາສີໃຫ້ປະຊາຊົນອອກໄປອີກ ແລະຮັບຮອງເອົາຂໍ້ ຕົກລົງເລື້ອງອາວຸດນິວເຄລຍກັບຣັດເຊຍ ລັດຖະມົນຕີການຕ່າງປະເທດ ທ່ານນາງ Hillary Clin- ton ແລະລັດຖະມົນຕີປ້ອງກັນປະເທດ ທ່ານ Robert Gates ໄດ້ຮຽກຮ້ອງຜ່ານທາງລາຍງານຂ່າວໜັງສືພິມ Washington Post ສະບັບວັນຈັນມື້ນີ້ ໃຫ້ລັດຖະສະ ພາໃຫ້ສັດຕະຍາບັນ ແກ່ສົນທິສັນຍາທາງດ້ານອາວຸດ ນິວເຄລຍສະບັບນັ້ນ ໂດຍກ່າວວ່າສະຫະລັດມີໜ້າທີ່ຮັບ ຜິດຊອບ ທີ່ຈະຕ້ອງຕິດຕາມສິ້ງຊອມເບິ່ງມະຫາອໍານາດ ນິວເຄລຍ ອີກປະເທດນຶ່ງຂອງໂລກນັ້ນ ສົນທິສັນຍາດັ່ງກ່າວ ແມ່ນຈະຕັດຈໍານວນອາວຸດໃນຄັງອາວຸດນິວເຄລຍຂອງທັງສະຫະລັດ ແລະຣັດເຊຍ ລົງປະມານ 1 ສ່ວນ 3 ແລະຈະຕ້ອງໄດ້ຮັບການຮັບຜ່ານ ຫລືໃຫ້ສັດຕະ ຍາບັນ ດ້ວຍຄະແນນສຽງເຫັນພ້ອມນໍາ ຈາກ 2 ສ່ວນ 3 ຂອງສະພາສູງ ບ່ອນທີ່ພວກ ຜູ້ແທນທີ່ສັງກັດພັກ Republican ໄດ້ສະແດງຄວາມເປັນຫ່ວງອອກມາກ່ຽວກັບການ ຈໍາກັດຄວາມພະຍາຍາມໃນການປ້ອງກັນດ້ວຍລູກສອນໄຟຂອງອະເມຣິກາ ຫລືໃນການ ພັດທະນາຄັງອາວຸດນິວເຄລຍຂອງສະຫະລັດນັ້ນ